cyanic-selkie/wikianc huggingface dataset:
Чандрасекарова граница
Чандрасекарова граница — константа во астрофизиката и обично изнесува 1,4 сончеви маси. Вредноста на оваа граница варира зависно од земените вредности, а вредноста која ја пресметал астрофизичарот Субраманијан Чандрасекар (1910-1995) изнесува:
каде μe е просечна молекуларна тежина на електроните, m_H масата на еден атом водород, \pi бројот Пи, e константа поврзана со решението на еквиваленцијата на Лејн-Емден, \hbar е Планковата константа, c е брзината на светлината, G или y е гравитациската константа. Чандрасекаровата граница е од големо значење за еволуцијата на една Ѕвезда. Значи, колку што е масата на ѕвездата помала од Чандрасекаровата граница, во моментот кога ѕвездата ќе го потроши целото свое јадрено гориво, односно кога нема повеќе да има водород во нејзиното јадро, а нема доволно енергија да ја започне соединувањето на хелиумот, тогаш ѕвездата почнува да се распаѓа под дејство на гравитационата сила. На крајот настанува бело џуџе. Доколку масата на ѕвездата е поголема од Чандрасекаровата граница, а помала од три сончеви маси, најпрво настанува црвен џин, a кога ќе почне гравитационото распаќање, настанува нова или супернова.Со распаѓање под дејство на гравитација ѕвездите со маса поголема од три сончеви маси експлодираат во супернови.На крајот на еволуцијата, ѕвездите со средна маса стануваат неутронски ѕвезди, а кај ѕвезди со поголема маса настанува црна дупка.
Марија Француска
Марија Француска (Marie de France) — средновековна поетесам, веројатно е родена во Франција и живеела во Англија за време на доцниот 12 век. Таа живеела и творела во непознат кралски двор, но речиси сигурно беше барем позната во кралскиот двор на кралот Хенри II од Англија. Скоро ништо не се знае за нејзиниот живот; и нејзиното име и нејзината географска спецификација доаѓаат од нејзините ракописи.
Пишувала на еден вид на англонормандски јазик, и беше очигледно умешна и на латински и англиски јазик. Нејзините Лаи особено сè уште широко се читаат, и влијаеле на понатамошниот развој на жанрот романса.
Лаите на Марија Француска, имале огромно влијание врз книжевниот свет. Тие биле сметани за еден нов вид на литературна техника добиена од класичната реторика и задоена со такви детали што станала нова форма на уметност.
Нејзините лаи не само што прикажуваат мрачен поглед на љубовта, тие исто така, се спротивставија на традициите на љубовта во рамките на Црквата во тоа време. Таа пишувала за афери, познати жени кои заведувале други мажи, жени кои сакале да избегаат од безљубовен брак, со што ја истакнала идејата дека жените можат да имаат сексуална слобода. Нејзините лаи исто така прикажуваат силна женска улога и моќ.
Поддршката за таквите мисли во 12 век е можеби извонредна. "Тоа секако не потсетува дека луѓето во средниот век биле свесни за социјалните неправди и не ги само прифаќале угнетувачките услови како неизбежни, според волјата на Бог."
Јени амам (Солун)
Јени амам  (Γενί Χαμάμ, Yeni Hamam) — поранешна османлиска бања која се наоѓа во Солун, Грција.
Објектот се наоѓа на улицата „Касандaр“, до раскрсницата со улицата „Агиос Николаос“.
Бранова интерференција
Бранова интерференција — појава при која два брана создаваат помали или поголеми амплитуди. Интерференција е интеракција меѓу бранови кои се во корелација или во кохерентност едни со други, затоа што можат да доаѓаат од ист извор или затоа што тие имаат блиска или иста честота. Ефектите можат да се набљудуваат со повеќе типови на бранови, како на пример светлина, радио, звук, површински водни бранови и материјален бран.
Механизам
Начелото на суперпозиција налага дека кога два или повеќе брана инцидираат во иста точка, вкупното поместување во точката е еднакво на векторските суми на поместувањето на поединечните бранови. Ако врвот на бранот сретне врв на друг бран со иста честота во иста точка, тогаш големината на поместувањето е еднаква на сумата на поединечните поместувања (конструктивна интерференција). Ако врвот на едниот бран се сретне со дното на друг бран тогаш големината на поместувањето е еднаква на различните поединечни големини (деструктивна интерференција).
Конструктивна интерференција се јавува кога фазната разлика измеѓу брановите е производ 2π, додека деструктивна интерференција се јавува кога разликата е π, 3π, 5π и слично. Ако разликата е помеѓу фазите е средна измеѓу тие два екстреми, тогаш и големината на поместувањето на сумираните бранови е помеѓу минималната и максималната големина.
Во случај кога два идентични камена се пуштат во мирен базен со вода на различни места, секој камен генерира циркилуран бран кој се движи од точката каде каменот е пуштен. Кога двата камена ќе се преклопат, конечното поместување во одредена точка е сума на поместувањата на поединечните бранови. Во други точки, брановите ќе бидат во антифази и нема да има конечно поместување. Затоа, деловите од површината ќе бидат стационирани – тие се гледаат на горната слика и десно како стационирани сино-зелени линии кои се движат радијално од центарот.
Помеѓу два рамни брана
Едноставна форма на интерференција се добива ако два рамни брана од иста честота се сечат во агол. Интерференција во суштина е процес на енергетска редистрибуција. Енергијата која е изгубена во деструктивната интерференција се стекнува во конструктивната. Еден бран патува хоризонтално,а другиот вертикално под агол 0.Претпоставуваме дека двата брана се во фаза “Б”,тогаш релативната фаза се менува по должината на х-оската
Можеме да видиме дека двата брана се во фаза кога
и се на половина од циклусот кога
Помеѓу два сферни брана
Точкест извор создава сферен бран. Ако светлината доаѓа од два точкести извора и се прекршуваат,интерференцијата е таква каде што разликата на фазата меѓу два брана се менува во просторот. Ова зависи од брановата должина и одвојувањето на точкестите извори.Фигурата на десно покажува интерференција меѓу два сферни брана. Брановата должина се зголемува од долу кон горе и растојанието меѓу изворите се зголемува од лево кон десно.
Кога рамнината на набљудување е доволно далеку, ќе се појави шема во вид на прави линии, бидејќи брановите ќе бидат скоро планарни.
Повеќе зраци
Интерференција се случува и кога повеќе бранови се спојуваат заедно ако разликите на фазите меѓу нив е константна.
Некогаш е пожелно за неколку брана од иста честота и амплитуда да се сумираат со нула (така што ќе дојде до уништување на интерференцијата). Овој принцип се користи на пример во три-фазната елетрична моќ и дифракционата решетка. Во двата случаја,резултатот се добива со зголемувањето на растојанието меѓу фазите.
Лесно е да се види дека брановите ќе се откажат ако имаат иста амплитуда и нивните фази се на исто растојание. Користејќи комплексни амплитуди, секој бран може да се претстави како за N бранови од n=0 до n = N-1,каде
Да се покаже
Дифракционата решетка може да се гледа како повеќе зрачен интерферометар,бидејќи врвовите кој ѓи продуцира се генерирани од интерференција меѓу светлината преносена од секој од елементите во хелиумот.
Оптичка интерференција
Честотата на светлинскиот бран (~1014 Hz) е премногу висок за да биде откриен од моментално расположливи детектори, тоа е можно да се набљудува само од интензитет на оптичките интерференциски шеми. Интензитетот на светлината на дадена точка е пропорционална со квадратот на просечната амплитуда на бранот. Поместувањето на два брана во точка
r
е:
Каде
A
е големина на разместувањето,
φ
е фазата и
ω
е аголната честота.
Разместувањето на сумираните бранови е
Интензитетот на светлина во
е даден преку
Ова може да се изрази во услов на интензитетите на поединечните бранови како
Така, интерференциските шеми прават разликата во фазите меѓу двата брана, со максимум кога фазната разлика е поголема од 2π. Ако два зрака се со еднакви интензитети, максимумот е 4 пати посветол како интивидуални зраци, а минимумот има 0 интензитет.
Потреба од светлински извор
Со објаснувањето погоре се претпоставува дека брановите кои се мешаат со друг бран се монохромни т.е. имаат една честота- тие имаат бесконечно време. Тоа сепак не било практично и потребно. Два идентични брана со конечно време чија честота е фиксна во текот на периодот ќе ја зголемат појавата на интерференциската шема додека тие се преклопуваат. Два идентични брана кои се состојат од тесен спектар на честотни бранови со конечно време, ќе ја зголемат серијата на рабови со различни растојанија под услов ширењето на прореди да е значително помал од просечната широчина на работ, а работ повторно ќе се набљудува кога двата брана ќе се преклопат.
Конвенционалните светлински извори емитираат бранови на различни честоти од различни точки од изворот. Ако светлината е поделена во два брана и потоа повторно се комбинираат, секој поединечен светлински бран може да генерира интерференциски шеми со друга половина. но поединечниот генериран раб ќе има различни фази и растојанија. Сепак, едноелементни светлински извори како натриум- или жива-светилка на пареа емитираат линии со многу тесен честотен спектар. Кога тие се просторно и со боја филтрирани, и потоа се поделени на два брана, тие може да генерираат интерференција на работ. Сите интерфереометри пред да се пронајдат ласери користеле вакви извори и имале широк спектар на успешни апликации.
Ласерскиот зрак обично е проближна до монохроматскиот извор, и многу лесно генерира мешање на рабови користејќи ласер. Леснотијата со која интерерференциски раб може да биде набљудуван со ласерски зрак и може понекогаш да предизвика проблеми и да даде невистинито мешање на рабовите која може да предизвика грешки.
Нормално еден ласерски зрак се користи во интерферометрија, иако интерференцијата е набљудувана користејќи два независни ласери чии честоти се доволно исти за да се задоволи бараната фаза.
Оптички аранжмани
Да се генерираат интерференциските рабови, светлината од изворот треба да се подели на 2 брана кои потоа треба да се рекомбинираат. Интерферометрите се класифицираат како амплитудна-поделба или бранова-поделба на системи.
Во бранова-поделба на системите, бранот се дели во простор - примери се интерференциски експеримент на Јанг и огледалото на Лојд
Интерференцијата исто може да се види и во секојдневниот феномен како иридизација и структурен колорит. На пример, боите видени во меур на сапуница произлегуваат од интерференцијата на светлинското одбивање од предна и задна површина. Во зависност од дебелината, различните бои се мешаат конструктивно и деструктивно.
Оптичка интерферометрија
Интерферометријата има важна улога во напредокот на физиката и има широк спектар на апликации во физички и инженерски мерки.
Томас Јанг двојно пресекол интерферометар во 1803 со што покажал мешање на интерференцијата на две мали дупки кои се осветлени од друга мала дупка која е осветлена од сончеви зраци. Јанг успеал да ја пресмета брановата должина на различни бои. Експериментот имал голема улога во прифаќањето на теоријата за светлосни бранови. Во квантната механика,овој експеримент ја покажува неразделноста меѓу бранот и честички на свелтина. Резултатите од Мајклсонов–Mорлиев експеримент се сметаат како првиот најсилен доказ против теоријата за етер кој е во корист за Специјалната теорија за релативноста.
Интерферометријата се користи за дефинирање и пресметување должински стандарди. Микелсон и Беноит користеле интерферометрија за да ја измерат брановата должина на црвен кадмиум,со тоа покажале дека тоа ќе може да се користи како нов стандард.
Радио интерферометрија
ВЛА телескоп, интерферометриска низа формина од повеќе помали телескопи, како големите радио телескопи. Во 1946 била употребена техника наречена астрономска интерферометрија. Астрономските радио интеферометри обично се составени од низи на параболични чинии или две-димезионални низи од омни-насочени антени. Интерферометријата го зголемува вкупниот сигнал што се собира,но главна улога е да ја зголеми резолуцијата преку процес Апертуриева синтеза. Оваа техника се користи со употреба на суперпозиција на сигналните бранови од различни телескопи по принцип дека брановите ќе се сечат со иста фаза
Акустична интерферометрија
Акустичен интерферометар е инструмент кој се користи за мерење на физичките одлики на звучните бранови во гасна или течна состојба. Може да се користи за мерење на брзина. бранова должина и апсорпција. Кристал што може да вибрира создава ултразвучни бранови кои се насочени кон медиумот.
Квантна интерференција
Ако системот е во положба \psi, неговата бранова функција е опишана во Дирак или бра-кет нотација како:
каде |i\rang наведува различни квантни "алтернативни" располагања и \psi_i е веројатен амплитуден коефициент, кој е комплексен број.
каде и  се коефициенти од финалната состојба на системот. * е комплексно конјугирана така што
Сега ајде да разгледаме класично ситуација и да замислиме дека системот транзитирал од |\psi \rang во преку средна состојба |i\rang. Потоа ние класично ќе очекуваме веројатноста од два чекори транзиција да биде збир од сите веројатни средни чекори. Така ние ќе имаме
Класичните и квантните изводи за транзицијата на веројатноста се разликуваат во квантниот сличај од дополнителниот услов ; овие дополнителни квантни услови претставуваат интерференција помеѓу различни i \ne j средни "алтернативи". Следствено, тие се познати како квантни интерференциски услови. Ова е квантен ефект и е последица на недодатоци на веројатностите од квантните алтернативи.
Интерференциските услови исчезнуваат, преку механизмот од квантната декохеренција, ако средната состојба |i\rang се мери или комбинира со животната средина.
Наводи
<References/>
Знаме на Либерија
Единаесетте ленти ги симболизираат потписниците на Декларацијата за независност на Либерија, црвената и белата боја ја симболизираат храброста и моралната совршеност. Белите ѕвезди ја претставуваат слободата што им била дадена на екс-робовите. Погоре се наоѓа сината боја која што ја означува Африканската родна земја.
Знамето на Либерија може да се забележи на многу бродови низ светот, затоа што компаниите што раководат со бродовите ги избегнуваат даноците.
Се проценува дека 1,600 бродови го носат ова знаме, што претставува голем приход за Либерија.
35. источен меридијан
35. источен меридијан — меридијан кој се протега од Северниот Пол преку Северноледениот Океан, Европа, Азија, Африка, Индискиот Океан, Јужниот Океан и Антарктикот до Јужниот Пол.
Места
Почнувајќи на Северниот Пол и тргнувајќи на југ до Јужниот Пол, 35. источен меридијан поминува преку:
! scope="col" width="125" | Координати ! scope="col" | Држава, територија или море ! scope="col" | Notes ! scope="row" style="background:#b0e0e6;" | Северноледен Океан ! scope="row" style="background:#b0e0e6;" | Баренцово Море ! scope="row" | 🇷🇺 ! scope="row" style="background:#b0e0e6;" | Бело Море ! scope="row" | 🇷🇺 ! scope="row" style="background:#b0e0e6;" | Бело Море ! scope="row" | 🇷🇺 ! scope="row" style="background:#b0e0e6;" | Бело Море ! scope="row" | 🇷🇺 ! scope="row" | 🇺🇦 ! scope="row" style="background:#b0e0e6;" | Азовско Море ! scope="row" | 🇷🇺 ! scope="row" style="background:#b0e0e6;" | Црно Море ! scope="row" | 🇹🇷 ! scope="row" style="background:#b0e0e6;" | Средоземно Море ! scope="row" | 🇮🇱 ! scope="row" | Западен Брег ! scope="row" | 🇮🇱 ! scope="row" | Западен Брег ! scope="row" | 🇮🇱 ! scope="row" | Западен Брег ! scope="row" | 🇮🇱 ! scope="row" | 🇯🇴 ! scope="row" | 🇸🇦 ! scope="row" style="background:#b0e0e6;" | Црвено Море ! scope="row" | 🇪🇬 ! scope="row" | Халаибски триаголник ! scope="row" | 🇸🇩 ! scope="row" | 🇪🇹 ! scope="row" | 🇸🇩 ! scope="row" | 🇪🇹 ! scope="row" | 🇸🇸 ! scope="row" | 🇪🇹 ! scope="row" | 🇸🇸 ! scope="row" | 🇪🇹 ! scope="row" | 🇸🇸 ! scope="row" | 🇰🇪 ! scope="row" | 🇺🇬 ! scope="row" | 🇰🇪 ! scope="row" | 🇹🇿 ! scope="row" | 🇲🇿 ! scope="row" | 🇲🇼 ! scope="row" | 🇲🇿 ! scope="row" style="background:#b0e0e6;" | Индиски Океан ! scope="row" | 🇲🇿 ! scope="row" style="background:#b0e0e6;" | Индиски Океан ! scope="row" style="background:#b0e0e6;" | Јужен Океан ! scope="row" | Антарктик
Alienware
Елиенвер (анг. Alienware) е американска IТ-компанија која во целост ја поседува компанијата Дел (анг. Dell Inc.). Главно се занимава со дополнителна монтажа на десктопот и вградување на високи перформанси. Овие производи, исто така, поддруваат и интензивни графички апликации, како видео и аудио снимки и стимулација. Елиенвер се занимава и со продажба на свои оригинални преносни компјутери (лаптопи) И компјутерски периферни уреди, како слушалки, компјутерски глувчиња, монитори И тастатури. Елиенвер е основан во 1996 година од страна на Нилсон Гонзалес И Алекс Аквила. Главното седиште на Елиенвер се наоѓа во Кендал, Флорида, невладина област во Мајами-Дад западно од градот Мајами.
Историја
Основана во 1996 година, компанијата Елиенвер се знимавала со монтажа на високоперформирани десктопи, преносни компјутери И работни станици. Според вработените, компанијата го добила името по омилената серија на основачите ,,Досие X", од каде што И потекнуваат имињата на моделите како Ареа-51, Хангар 18,м15x и Аврора.
На почетокот Елиенвер се занимавала само со изработка на хардверски конфигурации, додека денес е позната и по едноставните СФ (научно фантастичниот) дизајн. Компјутерите имаат невообичаен изглед, видно се разликуваат од останатите персонали компјутери по тоа што имаат вонземјански исглед (по што и го добиле името Аlien-Вонземјанин). Првично, Елиенвер е создадена поради недостатокот на пазарот од компјутери со вградени високи преформаси прилагодени за игри. Поради тогашната лоша дистрибуција на хардвери со високи перформанси, основачите на компанијата го формираа ОЕМ (Произведувачи на Оригинална Опрема), кои произведуваат лични сметачи со највисоки перформанси прилагодени според бенчмаркови кои исто така се разликуваат од останатите по својот основен дизајн.
Сегашен статус
Компанијата Дел била заинтересирана за купување на Елиенвер уште од 2002 година, но договрот за купување е склучен во март 2006 година. Елиенвер го задржа својот автономен изглед во поглед на маркетингот И дизајнот. Во почетокот Дел го задржува својот натпреверувачки модел XPS кој исто така се занимава со перформаси за компјутерски игри и во исто време продава модели со иста спецификација, при сто Елиенвер доживува падови на пазарот, сè до пролетта 2008 година, кога компанијата прави извесни промени каде што извршните органи преземаат улоги и во производствениот сектор. Развитокот на PC игрите е во раководството на Дел, а Елиенвер станува главен бренд на игри во компанијата.
Свои организации
Во октомври, 2002 година, Елиенвер основа своја филијала за Европа, Блискиот Исток и Африка. Седиштето се наоѓа во Атлон, Ирска. Во 2005 година ова компанија заработува $170 милиони. Од 2003 година имаат свои претставништва во Австралија, Канада, Франција, Германија, Велика Британија и Костарка. Елиенвер има свој телфонски центар во Костарика, којшто е добитник на бројни награди за својата работа. Елиенвер, меѓудругото, им овозможува на потрошувачите да го сменат стариот компјутерски хардвер како замена за кредит при добивање на нов хардвер. Овој проект е наречен АlienExcange Program. Карактеристично за Елиенвер е тоа што нивните производи единствено можат директно да се набават преку нивното мрежно место од Северна Америка, Европа И Нов Зеланд.
На 25ти март, 2009 година, Елиенвер изјави дека ќе ги затвори производствените бази во Атлон И Мајами.
Конкуренција
Елиенвер веќе традиционално долго време се натпреварува со компании како што се Sager Notebook Cоmputers,Фалкон Норвест, ВуДу PC (којшто е дел од долгогодишниот конкурент на Дел, Hewlett-Packard)и други. Пред преземањето од Дел, Елиенвер долго време беше најголемиот конкурент на Dell XPS Gaming System-от.
NGC 2952
NGC 2952 — спирална галаксија во соѕвездието Водна Змија, заведена во Новиот општ каталог на длабоконебесни тела.
Откривање
Објектот е откриен во 1886 година од страна на Франк Милер, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 2952 е од видот Sd. Видливиот сјај со голо око изнесува 14,5 m, а оној во рамките на интервалот од минималната до максималната честота 15,1 m, додека површинскиот сјај изнесува 13,1 m/лм2. NGC 2952 има привидни димензии од 0,8' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 37 м 37,1 с, а неговата деклинација, односно висината на лакот на тој агол, - 10° 11' 4". Положбениот агол на објектот е во износ од 9°.
Други поделби
Проучување на NGC 2952 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 27411. Во рамките на атласот на длабокото небо, Уранометрија 2000.00, објектот припаѓа на групата означена со бројот 278; додека во Каталогот на основни ѕвезди (GSC) е групиран под бројот 5465. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1536.
Гола година
Гола година (руски: Голый год) - роман на рускиот писател Борис Пилнак. Романот бил завршен на 25 декември (по стариот календар) 1920 година, а бил објавен во 1922 година.
Структура
Романот е поделен на три дела (вовед, излагање и заклучок), кои пак ги содржат следниве глави:
Содржина
Во романот се испреплетуваат повеќе различни приказни поврзани со неколку теми: пропаѓањето на старата господска класа, доаѓањето на болшевиците на власт, големата сиромаштија што владее ширум земјата и животот на обичниот народ: При уништувањето на архивот на градот Ординин, Донат Ратчин наоѓа документ од 1794 година во кој се споменува неговиот богат предок. Донат потекнува од старо трговско семејство, а и неговиот татко, Иван Ратчин е познат трговец, кој многу строго го воспитува синот. Во 1914 година, Донат е мобилизиран во руската армија, а во 1917 им се придружува на болшевиците и доаѓа во Ординин, полн со омраза кон старото време, така што ги уништува сите трговски дуќани. Подоцна, Донат погинува во борбата против Белата армија. По доаѓањето на Црвената армија во градот, во куќите на кнезовите Ординини се вселуваат други луѓе. Во куќата во која живее кнезот Андреј доаѓа Лајтис од народната безбедност со намера да го уапси, но тој успева да побегне. Иван Архипов, таткото на Архип Архипов (кој работи во народната безбедност), открива дека е болен од рак на желудникот и, не сакајќи да го трпи бавното, болно умирање, извршува самоубиство. Семејството Ординини, пак, се наоѓа во процес на сигурно распаѓање: некои членови се болни, а други веќе умреле од разни болести; дел од мажите се опиваат и живеат во разврат; таткото го поминува времето во постојана молитва; мајката ги продава семејните вредности; некои од членовите на семејството преминале во редовите на болшевиците и се срамат од своето благородничко минато; меѓу сите владее нетрпеливост; а на крајот, кнезот Борис извршува самоубиство.
Откако ќе успее да му избега на Лајтис, Кнезот Андреј оди во околното место (поранешен имот на семејството Ординини) и ѝ се придружува на една комуна од анархисти. Таму, тој треба да се ожени со Ирина, но таа наеднаш бега во степата со друг човек. Шефот на народната безбедност Лајтис е вљубен во Олга Кунц и ја кани да го прослават неговиот роденден. Манастирот во кој е сместен Лајтис го зафаќа голем пожар, во кој погинува архиепископот Силвестер, поранешен кнез од семејството Ординини. Тогаш, Лајтис ја апси Олга, но подоцна партијата го апси него. Комуната во која живее Андреј пропаѓа, а тој се качува на еден воз полн со гладни и очајни луѓе кои одат во степата во потрага по храна. Архип Архипов работи напорно на обновувањето на индустријата во новата советска држава, а Наталија (од семејството на кнезовите Ординини) работи во болницата. Архип ѝ предлага на Наталија брак и таа ја прифаќа понудата.
Моника Брау
Моника Брау (родена на 24 мај 1945 година во Хернасанд ), е шведска авторка и меѓународен репортер.
Знаме на Општина Прилеп
Знамето на Општина Прилеп е официјалното знаме на оваа македонска општина. Знамето е со сина основа и со општинскиот грб во горната половина.
Опис
Знамето на општината е со сина основа и во горниот дел од знамето се наоѓа општинскиот грб. Грбот е во форма на штит со бели ивици. На штиот има приказ на Могилата на непобедените, планина (најверојатно Марковите кули) и сонце со шест големи и поголем број помали зраци.
Галич (тврдина)
Тврдината Галич  е тврдина која се наоѓа во близина на Косовска Митровица, Косово. Оваа тврдина била изградена во античко време и играла важна улога во Рашка. Во 1149 година била разрушена од страна на Византија. Дееска, од неа има останато само рушевини.
Знаме на Мадеира
Знамето на Мадеира се состои од сино, златни, сини вертикални линии со црвено-контурниот бел крст на Исус во центарот. Многумина тврдат дека дизајнот на ова знаме е инспириран од знамето на сега веќе згаснатиот „Ослободителен Фронт Архипелаг Мадеира“.
Хорст-Херцхорн
Хорст-Херцхорн (Horst-Herzhorn) — општинска заедница во округот Штајнбург, во Шлезвиг-Холштајн, Германија. Седиштето на општинската заедница е во Хорст. Била создадена на 1 јануари 2008 година со спојување на општинските заедници Хорст и Херцхорн.
Општинската заедница Хорст-Херцхорн се состои од следниве општини:
Ер (езеро)
Езерото Ер (Lake Eyre, на јазикот на домородците: Kati-tanda) е, во ретки случаи кога е полно, најголемо езеро во Австралија (и државата и континентот). Се наоѓа на околу 15 метри под нивото на морето и по тоа е најниска точка во Австралија. Максималната површина на езерото изнесува 9.500 -{км2}-. Ова солено еезеро се наоѓа во центарот на басенот на езерото Ер.
Името езерото го добило по британскиот истражувач Едвард Џон Ер, кој го открил езерото во 1840 година.
Езерото Ер се наоѓа во сушната област во централна Австралија, на северот од сојузната држава Јужна Австралија. Тоа е најнискиот дел од солените пустински рамнини. Во најсушните периоди езерото испарува и се дели на два дела (Северно и Јужно Езеро Ер, кои се поврзани со канали). Во текот на дождовните сезони реките носат вода од северозападот на областите Аутбек и Квинсленд. Количината на монсунските врнежи ја одредува длабочината на езерото. Еднаш на секои три години езерото достигнува длабочина од 1,5 метри, а еднаш во една деценија длабочината достигнува до 4 метри. Секои 25 години езерото потполно се полни, додека веќе наредното лето, поголемиот дел од водата испрува.
Магла во август
Магла во Август бил германски драмски филм од 2016 година во режија на Каи Весел. Заснован бил на романот „ Магла во август “ од 2008 година од Роберт Домс, и бил инспириран од документираната вистинска приказна за 14-годишното момче Јениш Ернст Лоса (1929–1944). Бил наведен како еден од осумте филмови кои би можеле да бидат германско пријавување за најдобар странски филм на 89. Оскари, но не бил избран.
Заплет
Момчето Јениш по име Ернст Лоса било префрлено во ментална институција, каде што работел под надзор на д-р Вејтхаузен. Ернст, првично идентификуван како предизвикувач на проблеми, ја исполнувал својата улога и често се бунтува на мали начини. Тој не планирал долго да остане во институцијата, но очекува да биде одведен дома (и на крајот во Америка ) од неговиот татко, Кристијан Лоса, но не му е дозволено да биде отпуштен врз основа на фактот дека неговиот татко нема постојана адреса откако бил ослободен од концентрационен логор.
Првично, одредени пациенти во болницата биле означени да бидат испратени во Центарот за евтаназија Хадамар, каде што биле еутаназирани, но централните власти диктираат операцијата и одлуките за евтаназија да се пренесат на поединечни институции, оставајќи го д-р Вејтхаузен да ги насочел своите медицински сестри да ги погубат пациентите. Под нивна грижа. Нововработената медицинска сестра, сестра Кифер, се префрлила од Хадамар и била подготвена да истребува деца пациенти кои користат барбитурати. Во меѓувреме, сестра Софија се обидувала да ги заштити децата од труење.
Ернст се спријателил со Нандл, колега пациент, и со текот на времето тие станале свесни за плановите на д-р Вејтхаузен да ги погубел пациентите во институцијата. Тој се обидувал да изработи план за бегство за да го спаси Нандл и себеси. Лекарот, следејќи ја логиката на расната хигиена, смислува план да ги изгладнува пациентите полека хранејќи ги со варена супа од зеленчук со отстранети сите хранливи материи, што ги задоволувало неговите нацистички претпоставени. Недолго потоа, Ернст го планирал своето бегство за време на воздушен напад, но не успеал кога бомба паѓа во близина и остатоците што паѓаат го повредиле Нандл и ја убиле сестрата Софија. По погребот на медицинската сестра, Ернст го обвинувал Вејтхаузен дека е убиец.
Д-р Вејтхаузен повикувал на смртта на Ернст, која ја извршувал или Пол Хехтл или сестра Кифер (и двајцата негираат дека се убиецот). Нандл им ја пренел веста на другите пациенти тврдејќи дека Ернст конечно стигнал во Америка.
Космос-1949
Општи податоци
Сателитот е лансиран од космодромот Тјуратам, Бајконур, СССР на 28 мај 1988 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 3000 килограми. Космос-1949 бил воен извидувачки сателит за следење на флоти.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,7 минути, додека аголот на наклонетост на орбиталната рамнина во однос на рамнината на екваторот изнесувала 65,0°. Најголемото растојание од Земјата го достигнал на 418 км, а најмалото на 403.
Епоним
Епоними (гр. апонимон = „именувач“) се апелативи (општи именки) по кои нештото го добило своето име/назив. Како за пример тоа може да биде место, временски период, некое откритие, итн, најчесто по некоја заслужна личност. Епонимите се пишуваат со мали почетни букви. Во повеќето случаи употребата на нештата чие име е епоним, општо е прифатена. Додека постојат и случаи кога има сосема различна прифатеност за сосема слични работи – на пример луѓето припадници на христијанска религија го носат името „христијани” и се гордеат со тоа име, додека муслиманите негативно го примаат нивното именување како „мохамедани”.
Исто така важно е да се знае, дека трговските марки, кои го носат името на создателот на истите, не се епоними. „Форд” не е епоним за автомобилите од таа марка.
Под поимот епоними спаѓаат и зборови кој не потекнуваат од ниту еден стандарден јазик па истите се употребуваат во колоквијални искази, примери: дигитрон (калкулатор), калодонт (паста за заби), палома (хартиена марамица) и слично.
Родени во Скопје
Ова е список на лица родени во Скопје, Македонија.
Хелмес (Албанија)
Хелмес (Албанија) — село во јужна Албанија. Селото се наоѓа во областа Белград, во округот Поличани и во општината Потом.
Ирја Агнес Броалиус
Ирја Агнес Броалиус (13 октомври 1901 - 9 декември 1968) била шведски учител, романописец и раскажувач. Таа била наградена со Наградата Доблуг во 1962 година.
Приватен живот
Бровалиус е родена во Хелсинки на 13 октомври 1901 година, ќерка на глумците Карл Бровалиус и Герда Писани. Таа се преселила во Шведска кратко време по раѓањето. Починала во Лидинго на 9 декември 1968 година.
Ријангосаурус
Ријангосаурус (што значи „гуштер од Ријанг“) — род на титаносауруски сауроподски диносаурус кој живеел во периодот на креда на територијата на денешна Кина. Типскиот вид е R. giganteus.
Кожа (појаснување)
Кожа е надворешната обвивка на животните, најчесто ‘рбетници.
Селска Црква (Долнени)
Селска Црква — археолошко наоѓалиште во прилепското село Долнени. Претставува осамен наод од римско време. Се наоѓа пред селската црква „Вознесение Христово“, каде се наоѓа надгробна плоча од бел мермер, со венец на горниот крај и едикула во која релјефно се претставени маж, дете и две жени.
Црква „Св. Троица“ - Ругуновец
Света Троица — црква во градот Ругуновец, Гуменџиско, Егејска Македонија. Влегува во состав на Гуменџиско-бојмичко-ругуновската епархија на Цариградската патријаршија.
По доселувањето на турски Грци во Ругуновец во 1920-тите, тие изградиле своја парохиска црква „Св. Троица“, напоредно на постоечката македонска црква „Св. Атанас“. На крајот на векот храмот станал премал за пораснатото население на градот. Откако градбата сериозно настрадала во земјотресот од 1991 г. решено е да биде урната и на нејзино место да се подигне нова и поголема. Камен-темелникот на црквата е поставен на 31 август 1998 г., а истата е завршена и осветена во 2013 г. Црквата зафаќа површина од преку 900 м2 и има галерија во облик на буквата П, која служи како женска црква.
NGC 1031
NGC 1031 — спирална галаксија во соѕвездието Часовник, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1031 се споменува и како ESO 154-5, AM 0235-550.
Откривање
Објектот е откриен на 11 септември 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 36 м 38,6 с, а неговата деклинација, односно висината на лакот на тој агол, - 54° 51' 32". Положбениот агол на објектот е во износ од 23°.
Други поделби
Проучување на NGC 1031 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 9907. Во рамките на атласот на длабокото небо, Уранометрија 2000.00, објектот припаѓа на групата означена со бројот 419; додека во Каталогот на основни ѕвезди (GSC) е групиран под бројот 8484.
Улица на мрачните бутици
„Улица на мрачните бутици“ (француски: Rue des Boutiques obscures) — роман на францускиот писател Патрик Модијано, објавен во 1978 година од издавачката куќа „Галимар“ од Париз. За него, Модијано ја добил најпрестижната француска книжевна награда, „Гонкур“. Инаку, Модијано им го посветил делото на мртвиот брат Риди и на татко си.
Осврт кон делото
„Улица на мрачните бутици“ е шестиот роман на Модијано во кој тој повторно се зафаќа со егзистенцијалните прашања од неговите претходни дела. Романот е организиран низ сеќавањата распоредени околу главниот лик, кој е погоден од амнезија и поради тоа се наоѓа во потрага по сопстевниот идентитет. Амнезијата како книжевна постапка е веќе користена во литературата и пред Модијано, а тој ја применува на противречен начин: времето на амнезијата на главниот лик е отстрането од приказната, но со својата разурнувачка последица се провлекува низ неа. Со таквиот заплет, личноста е препуштена на непостојаноста на туѓуте сеќавања. Притоа, повеќеслојните метафори на Модијано се покриени со талогот на лесната приказна. Во таа мисла, романот може да се сфати како алузија на улицата на среќавањето на римските комунисти, која е само една попатна адреса на главниот лик заостаната во најдлабоките сеќавања, но која отвора бројни други потраги од кои настануваат другите глави на романот. Притоа, секоја глава е ново нејасно полусеќавање, отежнато од прашања и проблематични траги, најчесто туѓи. Меѓутоа, Ги Ролан, во потрагата по себе, е опкружен со интересна приказна која може да спореди со оние на Сименон. На тој начин, книжевната постапка на Модијано мајсторски ѝ помага на фабулата: приказната е толку полесна и поподвижна, токму поради тоа што е исткаена од овие несигурни сеќавања. Покрај тоа, таа е уште поубава поради тоа што е раскажана низ богата низа од слики при што некои од нив постепено се претвораат во симболи. Таков е случајот со сликата која се повторува низ приказната и така ја стекнува функцијата на рефрен: старата кутија со фотографии во која завршува сè откако од сеќавањата ќе исчезнат имињата на личностите од фотографиите, причините зошто се нашле на нив итн.
Ербеле
Ербеле или Орбеле (Herbel или Herbeli) — село во општината Дебар на Дебарската област, источна Албанија. Населено е со Македонци со мешана вероисповед.
Географија
Селото е сместено во областа Долно Поле, во западното подножје на планината Дешат. На кратко растојание на северозапад е селото Довољани, а малку понатаму минува реката Црн Дрим. На 6 км источно по воздушна линија е границата со Македонија, каде од другата страна се реканските села Требиште и Битуше.
Средновековие
Селската црква „Преображение Христово“ датира од XII век. Во селото е откриен Орбелскиот триод, кој претставува средномакедонски ракопис од XIII век. Црквата и теќето во селото се прогласени за културно наследство на Албанија.
Во Отоманското Царство
Според турски попис од 1467 г. во Харбил имало 5 домаќинства.
Во XIX век Ербеле било македонско село во Дебарската Каза со мешана вероисповед. Во „Етнографија на вилаетите Адријанопол, Монастир и Салоника“ се вели дека во 1873 г. Арбели (Arbeli) е село со 110 домаќинства сочинети од 226 Македонци-христијани и 171 Македонец-муслиман (торбеши). Според статистиката на Васил К’нчов („Македонија. Етнографија и статистика“) во 1900 г. во Орбеле (’Рбели) живееле 75 Македонци-христијани и 125 Македонци-муслимани. Второспоменатите (торбешите) биле во процес на албанизација:
По податоци на Бугарската егзархија на крајот од XIX век во Ербеле имало 38 куќи на 190 православни Македонци. На почетокот на XX век во селото се наметнала бугарската пропаганда. Според егзархискиот секретар Димитар Мишев („La Macédoine et sa Population Chrétienne“) во 1905 г. во Арбеле (Arbélé) имало 224 православни Македонци под врховенството на егзархијата и во селото работело бугарско училиште.
Селските свештеници традиционално се од родот Поповци, преселени околу 1800 г. од пешкопиското село Старавец. Последен егзархиски архијерејски намесник во Ербеле до 1912 г. бил Аврам Поповски, кој ги опслужувал селатата Крчиште, Довољани, Обоки и Граждани, а по смртта на поп Алексо од Макелари, го опслужувал и ова село.
На почетокот на векот албанскиот род Муревци насилно присвоил речиси половина од селскиот атар, терајќи ги селаните да им изградат кули и неколку куќи ангарија. По Младотурската револуција во 1908 г. и разоружувачката акција летото 1910 г. Муревци им го продале приграбениот имот на селаните и се вратиле во Малесија преку Дрим.
Во 1909 г. солунскиот трговец Спиро Бојаџиев му подарил на училиштето во Ербеле претплата на весникот „Дебарски глас“.
Во 1911 г. селото е нападнато од чета на Елес Даут Мурески.
Според статистиката на весникот „Дебърски глас“ во 1911 г. во Ербеле имало 35 македонски егзархиски (православни) и 18 „албански“ муслимански куќи (впрочем торбешки). Според Георги Трајчев во 1911/12 г. во Ербеле (Ѫрбеле) имало 38 православни македонски куќи со 190 жители, и работеле црква и училиште.
Во Албанија
Во отчет на Павел Христов, главен деец на на бугарската просвета во Албанија, и Глигор Ошавков од 28 јануари 1914 г. Ербеле е прикажано како село со 13 македонски куќи. Во селото е било зачувано бугарското училиште кое работело сè до 1912 г. и ги опслужувало и децата од соседно Довољани. Двајцата, со помош на управникот на Макелари Дине-бег и кајмакамот на Долни Дебар Садик-бег го помогнале враќањето на тројца бегалци од селото, кои Македонија за време на албанските немири од септември 1913 г.
Во извештајот на Сребрен Поп Петров, главен инспектор-организатор на бугарската црковно-училишна дејност во Албанија, во 1930 г. Ербеле е се води како село со 60 куќи, од кои половината се на православни Македонци. Во селото била сочувана и црквата.
На почетокот на XXI век јазичарите Клаус Штајнке и Џелал Јули спровеле теренско истражување со цел да ја проверат тековноста на податоците за словенојазичните жители под постарите извори. Утврдиле дека, за разлика од Голо Брдо, во тогашната Општина Макелари веќе немало словенојазични муслимани, а православните словенојазични жители биле само во Ербеле и Горно Крчиште. Притоа, во Ербеле македонските говорници броеле 6 семејства во три големи рода од околу 20 души по род. Макеларско и понатаму останува прилично македонски регион, и наодите од теренските испитувања се однесуваат само на јазичната состојба.
Сè до 2015 г. селото било во состав на Општина Макелари.
Во 2018 г. селската црква „Св. Преображение“ добила икони на подарок од Бигорскиот манастир. Жители веќе со векови секој 18 август го слават празникот Преображение Христово. Во прославата и обредите учествуваат како православните, така и муслиманските жители.
НК Марибор
Фудбалски клуб Марибор (словенечки: Nogometni klub Maribor) — словенечки професионален фудбалски клуб со седиште во Марибор, Словенија, кој моментално се натпреварува во словенечката Прва лига. Познат како „Виолетовите“ (словенечки: Vijoličasti), клубот е основан на 12 декември 1960 година и се смета за симбол на словенечкиот фудбал, особено во нивниот роден регион Штаерска во североисточна Словенија.
Марибор има освоено рекордни 15 титули во Првата лига на Словенија, 9 Купови на Словенија и 4 словенечки Суперкупови. Клубот освои седум последователни титули во лигата помеѓу 1997 и 2003 година и пет последователни титули помеѓу 2011 и 2015 година. Пред независноста на Словенија во 1991 година, Марибор играше во југословенскиот фудбалски систем. Тие ја освоија втората југословенска лига во 1967 година и беа промовирани во највисоката југословенска прва лига, каде што останаа до 1972 година. Тие се една од трите словенечки екипи кои учествуваа во највисоката дивизија во Југославија помеѓу крајот на Втората светска војна во 1945 година и распадот на Југославија во 1991 година.
Марибор е единствениот словенечки клуб кој стигна до групната фаза од Лигата на шампионите и УЕФА Лигата на Европа. Покрај тоа, клубот е еден од двата основачки членки на словенечката Прва лига (заедно со Целје) кои никогаш не испаднале од лигата од воведната сезона 1991-92.
Клубот има долгогодишно ривалство со Олимпија од главниот град Љубљана, со која го играат вечното дерби. Клубот игра на стадионот Људски Врт во Марибор со моментален капацитет од 11.671 седишта. Традиционалните бои на клубот се виолетова, жолта и бела.
Претседател на Монголија
Претседателот на Монголија е шеф на државата и прв човек во Монголија. Уставот на Монголија гарантира полупретседателски систем, па поради тоа во голем дел функцијата му е церемонијална и има мала политичка моќ.
Скокач (филм)
Синопсис
Од Њујорк до Токио, од урнатините во Рим до срцето на Сахара, се е возможно за Дејвид Рајс, сè додека не увиди дека неговата слобода не е целосна, дека не е сам, туку е дел од долготрајната глобална војна што е закана за опстанокот на еден редок и исклучителен вид. Дејвид Рајс пораснал со таинствена моќ за која многумина сонуваат. Тој целосно е мобилен, а е во состојба да патува низ пукнатините на просторот и времето. Меѓутоа кога Дејвид ќе открие уште едно момче слично на себе, светскиот патник Грифин, вистината почнува да се открива. Тој не е осамено чудо на природата, туку е дел од долга низа генетички аномалии, познати како скокачи. Дејвид е идентификуван од тајната организација што се заколнала дека ќе го убие него и сите скокачи. Тој ќе биде безобзирно прогонуван во трка преку целата планета и ќе стане клучен играч во борбата што беснее со векови, невидлива за најголемиот дел од човештвото.
Градовци
Градовци — село во Општина Зелениково, во околината на градот Скопје.
Географија и местоположба
Селото Градовци се наоѓа во јужниот дел на Скопската Котлина, од десната страна на реката Вардар во рамките на Општина Зелениково. Поточно Градовци се наоѓа во планинскиот предел над селото Зелениково во долното сливно подрачје на Кадина Река. Градовци е сместено на допирот од ридскиот предел на исток и планинската падина на запад. Куќите се расположени на зарамнетиот дел во подножјето на планинските падини на Голешница и Китка и на присојните падини на два дола, низ кои избиваат и протекуваат извори. Селото ридско со апсолутна надморска височина помеѓу 550 и 580 метри. Атарот на Градовци зафаќа површина од 19,7 км2, од кои шумите зафаќаат 1320,9 хектари, пасиштата 213 хектари, а обработливото земјиште 384,4 хектари. Од градот Скопје е оддалечено 30 километри, а до него се стигнува по асфалтен пат (во еден дел оштетен - земјен) кој води од селото Зелениково. Над селото на планинската падина е распространета густа шума од дабови, буки и нискостеблести грмушки како што се зелениката и прнарите, додека во доловите под селото се застапени и тополите, врбите, оревите и костените. Водата за пиење се обезбедува од двата извори кои протекуваат во споменатите долови, Студен Кладенец и Скрка кои се соѕидани во чешми, а во скоро време таа е спроведена и со цевки до обновените и новоизградени куќи. Селото е разредено, но куќите од поединечни родови, образуваат маала кои се три на број: Долно, Средно и Горно Маало, од кои средното е најголемо и најглавно, при што растојанито меѓу нив не е многу големо (меѓу средното и долното е 300 метри, а горното и средното се незначително оддалечени).
Потекло и значење на името
Името на селото Градовци е со потекло и значење од македонскиот јазик. Насекаде во Македонија со името Градиште се означуваат места на кои има остатоци од тврдини, стари населби и градови. Од историјата и минатото е познато дека на ова место имало остатоци од тврдини и стари градби, која поради местоположбата била значаен град во овој предел помеѓу Скопско и Велешко. Дека на ова место постоел поголем, економски силен и стратешки значаен град сведочи и старата селска црква Св. Ѓорѓи. Оттаму, со додавката (наставката) –вци, името на селото Градовци означува: заедница или група на луѓе кои доаѓаат, живеат или се од градот, градиштето. На старословенски и во некои денешни словенски јазици (чешки, словачки) именката и зборот град сѐ уште означува тврдина или замок. Непосредно кај селото од северната страна постои месноста наречена Градиште, на која се наѓала многу стара („од бир (прв) земан“) тврдина, чии остатоци не се познаваат, а самиот народ нема посебно предание за неа, меѓутоа можно е од неа селото да го добило своето име.